Eidsvoll Janitsjarkorps: 2017
Sider
Hjem
Terminliste
Dirigenten
Aktive medlemmer
Om korpset
Kontaktinformasjon
Øvelser
Grasrotandelen
søndag 31. desember 2017
Godt nyttår
Eidsvoll janitsjarkorps ønsker samarbeidspartnere, støttespillere og medlemmer en fin nyttårsfeiring og et godt musikkorpsenes år. Vi ser frem til et innholdsrikt 2018 med blant annet NM for janitsjarkorps, stor konsert i Letohallen og mye annet.
Foto: Gunnhild Elisabeth Eiksund Øierås
Lagt inn av Eidsvoll Janitsjarkorps kl. 14:21 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
torsdag 28. desember 2017
INGEN JUL UTEN…
"Janitsjar'n" sin julekonsert har vært en tradisjon i en årrekke, og ettersom vi har hatt så godt som full kirke tre år på rad, kan vi vel slå fast at også en meget godt besøkt julekonsert er en tradisjon. Tusen takk til alle dere som tok turen innom.
En stor takk til Madeleine Ossum som trollbandt både publikum og korps med sitt nydelig fiolinspill. Tusen takk til John-Erik Vika som geleidet oss gjennom konserten på en fin måte, og som viste at han ikke er vond å be når han blir spurt om å bidra med litt sang også.
Foto: Ingelin Berby
Foto: Ingelin Berby
Det er mye som skal klaffe for at denne konserten skal bli så bra som vi ønsker, og da er det godt å ha med lagspillere fra kirken. Tor Solsrud er som alltid velvilligheten selv, så en stor takk til han og alle andre fra kirkekontoret som bistår.
Dette var dirigent Espen Aslaksens fjerde julekonsert med korpset, og under hans ledelse har korpset vokst både i kvantitet og kvalitet. Espen skal dirigere korpset også neste år, i det som er musikkorpsenes år, så det det blir minst én julekonsert til med han.
Vi må heller ikke glemme våre egne. Det ligger mye arbeid bak denne konserten, og det er imponerende at vi år etter år knapt nok har fravær. Hytteturer settes på vent, og de som jobber skift sørger for å bytte vakt. TAKK!!!
Lagt inn av Eidsvoll Janitsjarkorps kl. 14:06 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
tirsdag 26. desember 2017
Lagt inn av Eidsvoll Janitsjarkorps kl. 14:30 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
lørdag 23. desember 2017
God jul
Eidsvoll janitsjarkorps ønsker samarbeidspartnere, støttespillere og medlemmer en riktig god jul. Kanskje sees vi allerede på onsdag.
Foto: Liv-Torhild Finbråten
Lagt inn av Eidsvoll Janitsjarkorps kl. 23:05 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
lørdag 9. desember 2017
DET NÆRMER SEG JULEKONSERT!
27. desember er det igjen klart for Eidsvoll janitsjarkorps' julekonsert i Eidsvoll kirke. Konserten har vært en tradisjon i en årrekke, og har de siste årene vært korpsets best besøkte konsert med så godt som full kirke.
Også i år har korpset med en solist på julekonserten, men denne gangen med en liten vri. Mens vi tidligere har pleid å ha med en sangsolist, har vi i år med en fiolinist - Madeleine Ossum. Madeleine er for mange mest kjent fra "Hver gang vi møtes", "Stjernekamp", "The Voice" og "Idol", men hun benyttes også ofte i andre TV-programmer med livemusikk. I tillegg er hun med som fiolinist og korist på a-ha sitt akustiske live-album "MTV Unplugged - Summer Solstice" som ble spilt inn juni 2017, og skal neste år være med bandet på turne.
Siden 2013 har Madeleine vært fast fiolinist og korist for det norske rockebandet CC Cowboys. Hun har også jobbet mye med og vært fast musiker for artister som blant andre Kurt Nilsen, Marion Ravn, Josefin Winther og Aleksander Walmann, så det er en allsidig og ettertraktet musiker vi har fått med oss denne gangen. Hun skal være solist med korpset på flere stykker, blant annet "Song from a Secret garden" og "theme from Schindler's list".
Fiolinist og dirigent i dyp konsentrasjon
Foto: Roar Injer
Til å lede konserten har vi vært så heldige å få med oss John-Erik Vika. Selv om det er mest politikk det går i om dagen for han, har han lang erfaring fra Eidsvolls kulturliv. Det er nok mange som husker han hyllet Eidsvoll 1814s avtroppende direktør, Erik Jondell, med en sang 17. mai i fjor. Om han trår til med en sang denne kvelden også, gjenstår å se, men det er vel ikke helt utenkelig. Det som er helt sikkert er at det blir allsang helt til slutt på "Deilig er jorden".
EJKs gjester på julekonserten
Foto: Roar Injer
"Janitsjar'n" stiller med omlag 40 medlemmer på konserten. Også denne høsten har vi fått inn nye medlemmer, og det er det er ekstra moro at flere av disse er unge. Som regel rekrutterer vi fra Vilberg skolekorps, men denne gangen har vi også fått et par fra Søndre Eidsvoll skolekorps. Vi har nå hele åtte medlemmer under 20 år, noe korpset setter stor pris på.
Billetter kan kjøpes hos Narvesen i Sundet og Intersport Amfi Eidsvoll fra 12. desember.  Det blir også salg av billetter i kirken på konsertdag. Kontant betaling og Vipps.
Lagt inn av Eidsvoll Janitsjarkorps kl. 00:11 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
tirsdag 31. oktober 2017
Snipp, snapp, snute så var eventyret over
Da er barnekonserten over for denne gang. Vi kunne selvsagt ha ønsket et større publikum, men de som kom satt tydelig pris på det de så og hørte. Hvis konsertene har gitt noen av de unge (og også de eldre) blant publikum lyst til å spille i korps, har vi nådd målet vårt.
Takk til alle som kom og hørte på oss på konsertene våre.
Takk til Ann Beate for nydelig sang og innlevende eventyrlesing.
Takk til Steinar Jonsrud for viktig hjelp med lyd og lys ettersom anlegget på RUSK ikke var tilgjengelig pga feil.
Nå ser vi fremover mot "Fagerhøy-konsert", julekonsert og også NM.
Lagt inn av Eidsvoll Janitsjarkorps kl. 15:04 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
tirsdag 3. oktober 2017
Eventyrstund
Lagt inn av Eidsvoll Janitsjarkorps kl. 08:57 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
tirsdag 27. juni 2017
GOD SOMMER
EJK har tatt en velfortjent sommerferie, og her er en oppsummering over sesongen som er over og litt om hva som skjer i høstsesongen.
Vi fikk inn flere nye medlemmer ved oppstart høsten 2016, deriblant fire unge, så korpset har bestått av ca 40 musikanter denne sesongen. Dessverre har både vår fagottist og paukist sluttet hos oss i løpet av året grunnet flytting, så vi trenger sårt noen nye til å overta. I tillegg er det ønskelig med en slagverker til, fortrinnsvis en med erfaring fra melodisk slagverk, og gjerne flere på valthorn. Det er selvsagt alltid hyggelig med nye ansikter uansett instrument, så ta gjerne kontakt hvis du er interessert i spille med oss.
Med smått og stort ble det hele 20 spilleoppdrag i sesongen 2016/17. Vi har deltatt med alt fra 3 til 47 musikanter, og vi har spilt sammen med hele seks korps: Vilberg skolekorps, Eidsvold Værk musikkorps, Hønefoss ungdomskorps, Hadeland janitsjar, Nes janitsjarkorps og Sørum musikklag. De fleste spillingene var av mer tradisjonell karakter som høstkonsert, julekonsert, NM samt oppdragene i mai, men det er ikke hvert år vi spiller for tre av korpsets egne medlemmer – en 80-åring og to konfirmanter - noe vi gjorde denne sesongen. I tillegg fikk vi æren av å fremføre "Bruremarsj fra Lødingen» under en vielse i Eidsvoll kirke samme dag som vi hadde vår julekonsert.
Høstkonserten blir alt annet enn tradisjonell, for søndag 22. oktober inviterer vi til to barnekonserter i auditoriet på Råholt ungdomsskole. Sammen med forteller og sangerinne Ann Beate Solstad Eide skal vi fremføre en litt annen versjon av fortellingen om «Pål sine høner». Musikken er hentet fra «Kjente, kjære og noen glemte barnesanger» som Jannike Kruse har fremført med både Forsvarets Musikkorps Trøndelag og Stabsmusikken. Uttrykket «ut av komfortsonen» passer nok her, for her vil mange av korpsets medlemmer bli satt til å gjøre ting som garantert ikke er så vanlig på en korpskonsert, så kanskje vi skal si at vi «grugleder» oss.
Musikalsk gjest i år er Madeleine Ossum
Det blir selvfølgelig julekonsert i år også, men med en liten vri med hensyn til musikalsk gjest. De siste årene har vi hatt med en kvinnelig sangerinne, men i år skal Madeleine Ossum glede både publikum og korps med sitt vakre fiolinspill. Madeleine er nok mest kjent fra «Hver gang vi møtes» og «The voice», og hun skal etter hvert på turne med selveste A-ha. Hun var solist på Hønefoss ungdomskorps' nyttårskonsert i år, så vår dirigent Espen Aslaksen har hatt gleden av å ha med henne tidligere. Tid og sted er det derimot ingen endring på: Eidsvoll kirke 27. desember kl 18:00.
Lagt inn av Eidsvoll Janitsjarkorps kl. 21:50 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
tirsdag 16. mai 2017
Gratulerer med dagen!
Den 17. mai kan du se og høre oss i barnetoget på morgenen fra Ås-skolen, russetoget på ettermiddagen og i drakttoget til Eidsvollsbygningen på kvelden.
Lagt inn av Eidsvoll Janitsjarkorps kl. 16:00 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
mandag 3. april 2017
NM er over, men lenge igjen av sesongen
NM er over for denne gang, og vi skal ikke legge skjul på at vi ble skuffet over resultatet. Basert på blant annet tilbakemeldinger fra de som har greie på sånt, hadde vi et berettiget håp om å beholde plassen i divisjonen. Sånn ble det altså ikke, så vi får bare brette opp ermene og forsøke å gjøre det enda bedre neste år.
EJK i aksjon
Foto: Øyvind Malum
Heldigvis består NM av så mye mer enn kun et tall fra dommerne. For EJKs medlemmer har dette vært en fin korpstur hvor vi har hygget oss sammen med de andre i korpset, og vi har truffet mange som deler den samme interessen for korps. I år hadde vi med flere som var med for første gang, blant annet fire veldig unge. For også disse har dette vært en lærerik tur, og de har kost seg vel så mye som de «litt» eldre. I tillegg betyr ukene før konkurransen mye. All jobben som legges ned er ikke bortkastet, snarere tvert imot, for korpset lærer mye under prosessen.
Her er et intervju som NMF gjorde med tre av de unge medlemmene før vi gikk på scena.
Vi hadde med noen fra andre korps, mens noen fra EJK var med i andre korps. For enkelte ble det seier og opprykk, mens andre ikke var like heldige. Vår faste bussjåfør, Paal Kjuus, som nå dessverre for oss går av med pensjon snart, fortalte på vei hjem hvor imponert han var over korpsene som nå samarbeider på tvers av både kommune- og fylkesgrenser. Han har mye rett i det, og korpsbevegelsen bør være stolt av denne evnen til å samarbeide.
Her ser vi noen som var med oss i EJK å spilte
Foto: Øyvind Malum
Selv om NM er over, er det fortsatt mye igjen av vårsesongen. Nærmere 10 oppdrag står på lista før vi tar sommerferie, så det er nok å henge fingra i en god stund til. Vi har øvelse i dag hvor det blir gjennomgang av dommerkommentarer og utdeling av nye noter til oppdragene utover. Deretter tar vi påskeferie før vi setter inn sluttspurten. Vi håper å se mange av dere når vi går ut og spiller når den skjønne, milde måneden gjør sin entre.
God påske om ikke så lenge!
Siste tone er spilt i NM 2017
Foto: Øyvind Malum
Lagt inn av Eidsvoll Janitsjarkorps kl. 17:31 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
onsdag 29. mars 2017
Snart pakket og klar…
Etter tre hektiske dager med Regionsmesterskap, øvelse og «Før NM-konsert», er forhåpentlig det meste på stell før NM på fredag. På søndag var det som kjent RM, og vi endte opp på tredjeplass med 90 poeng. Vi må si oss fornøyde med både plassering og poengsum, men alt i alt er det kommentarene fra dommerne som sier noe om hvordan korpset har spilt. (Selv om vi ikke alltid er helt enige. ;-))  Derfor var det gjennomgang av kommentarene på mandagens øvelse med litt terping på det som ikke var fullt så bra, samtidig som vi fikk et par gjennomkjøringer.
Pokal for tredjeplass i Regiomsmesterskap 2017
Foto: Stian Brodshaug
Dagen etter ble det først litt øving, før det var klart for «Før NM-konsert». Vi hadde besøk av NM-korpsene Hadeland janitsjar og Hønefoss ungdomskorps, som begge dirigeres av EJKs dirigent, Espen Aslaksen. Hadeland fremførte «Hispaniola» som de skal delta med i 6. divisjon, mens Hønefoss fremførte «Danzon no. 2» som de skal spille i 7. divisjon. Hønefoss har hatt noen år borte fra NM, og måtte derfor starte helt nederst. De var kun én plass unna å kvalifisere seg til 3. divisjon, så dette er et korps som normalt sett hører til høyere opp i divisjonene.
Vilberg skolekorps åpnet hele konserten
Foto: Stian Brodshaug
Selv om det var stort fokus på NM-delen på konserten, var det Vilberg skolekorps som startet det hele. Deres program bestod av fengende underholdningsmusikk, noe de godt over 100 i salen satte stor pris på. Korpset har tydeligvis tatt noen grep for å gjøre seg mer interessant for de som allerede spiller der og for potensielt nye medlemmer, og mye tyder på at de har lyktes med dette. Godt jobba!!! Flere av foreldrene var med og sørget for både vått og tørt til alle på Søndre Samfund, så Vilberg skolekorps var en viktig bidragsyter på alle mulige måter.
Hadeland fremførte «Hispaniola» som de skal delta med i 6. divisjon
Foto: Stian Brodshaug
Hønefoss fremførte «Danzon no. 2» som de skal spille i 7. divisjon
Foto: Stian Brodshaug
Vi ønsker gårsdagens «NM-gjester» og også våre naboer, Nes, Hovin og Nannestad, lykke til i helgen. Med Hovin i 3. divisjon, Nes og Eidsvoll i 4. divisjon og Nannestad i 5. divisjon, kan vi vel slå fast at det ikke står så gæli til med voksenkorpsene på Øvre Romerike, og det er jo hyggelig. I den interne konkurransen mellom oss og Nes, var det Nes som i fjor trakk det lengste strået med ett poeng og én plass bedre enn oss, så får vi se hva det blir i år. Uansett utfall er det liten tvil om at «janitsjar'n» har hevet seg fra i fjor, og det vel kanskje det viktigste.
Eidsvoll fremførte «Between the two rivers» som skal spilles i 4. divisjon
Foto: Kjell Marstein
Følg oss gjerne på vår facebook-side, for der blir det lagt ut oppdateringer fortløpende under helgen. Flere bilder fra konserten finner du her på Kjell Marsteins blogg.
Lagt inn av Eidsvoll Janitsjarkorps kl. 20:01 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
torsdag 23. mars 2017
Nå er det like før…
Selv om oppdateringer på vår hjemmeside har glimret med sitt fravær etter jul, har korpset på ingen måte gått i vinterdvale. Etter at julekonserten var vel i havn og kalenderen bikket over til 2017, har korpset hatt fullt fokus på det som for mange er det morsomste, viktigste og – ikke minst – mest krevende for korpset i løpet av året - NM.
I morgen er det en uke til vi skal konkurrere i Trondheim, for fredag 31. mars kl 14:00 fremfører vi «Between the two rivers» i Olavshallen, lille sal. Med et så tidlig spilletidspunkt kan de i korpset som velger å ta bussen oppover innta frokosten på Alvdal allerede ved syvtiden på morgenen, så vi får satse på at uttrykket «morgenstund har gull i munn» stemmer. I tillegg er fordelen med å spille som første korps det at man kan varme opp i ro og mak på scenen.
Hele 47 musikanter deltar korpset med i år. De aller fleste er våre faste medlemmer, men også i år er det med noen ekstra fra korps vi har et nært samarbeid med. Mange av disse vært med oss tidligere og har en tilknytning til EJK. Samtidig spiller ti EJK-ere i andre korps under NM, så det er nok å henge fingrene i for mange. Travlest blir det nok for vår dirigent, Espen Aslaksen, som skal dirigere hele tre korps på fredag, og de to siste (Hadeland og Hønefoss) spiller med kun en times mellomrom.
EJK i aksjon under NM i fjor
Første skikkelig test kommer søndag 26. mars på Regionsmesterskapet der vi spiller i Stjernesalen i Lillestrøm kultursenter kl 15:00. Selv om plassering og poeng selvsagt teller noe, er det viktigste den dagen å få en gjennomkjøring med et korpsinteressert publikum i salen, samt å få tilbakemeldinger fra dommerne.  Det som måtte komme av innvendinger fra dommerne blir forhåpentlig rettet opp dagen etter når det er tid for aller siste øvelse.
Tirsdag 28. mars fremfører korpset samt Hadeland janitsjar og Hønefoss Ungdomskorps sine respektive NM-stykker på Søndre Samfund. Her er det anledning til å komme og høre på for de som har lyst til det. Konserten begynner kl 19:30, og dørene åpnes ca 19:15.  Vi har pleid å ha en gjennomkjøring i Panorana, men i år blir det altså litt lenger sør i bygda. Det er også nytt av året å ha med andre korps som skal til NM
Vi har også invitert Vilberg skolekorps til å bli med konserten, og VSK er første korps ut. Mens vi har øvd mot NM, har de og Søndre Eidsvoll skolekorps vært opptatt med sine rekrutteringsstunt. For oss som spiller i voksenkorps er det helt nødvendig at skolekorpsene fungerer, så dette er et veldig bra initiativ fra begge korpsene som vi setter stor pris på.
Lagt inn av Eidsvoll Janitsjarkorps kl. 09:49 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Nyere innlegg Eldre innlegg Startsiden
Abonner på: Innlegg (Atom)
Grasrotandelen
Eidsvoll Shellstasjon
Eidsvoll Shellstasjon
EJKs slagverksutstyr frakter vi i tilhenger fra Shell Eidsvoll
Besøk og lik oss på
NMF
Sidevisninger
Arkiv
►  2022 (3)
►  september (1)
►  juni (1)
►  februar (1)
►  2021 (12)
►  desember (2)
►  oktober (2)
►  september (1)
►  august (1)
►  juli (1)
►  mai (1)
►  april (2)
►  februar (1)
►  januar (1)
►  2020 (12)
►  desember (3)
►  november (1)
►  oktober (2)
►  september (1)
►  august (1)
►  juni (1)
►  mai (1)
►  april (1)
►  februar (1)
►  2019 (10)
►  desember (2)
►  oktober (1)
►  september (1)
►  august (1)
►  juni (2)
►  april (1)
►  mars (1)
►  januar (1)
►  2018 (10)
►  desember (2)
►  oktober (2)
►  september (2)
►  juni (1)
►  mai (1)
►  april (1)
►  februar (1)
▼  2017 (12)
▼  desember (5)
Godt nyttår
INGEN JUL UTEN…
God jul
DET NÆRMER SEG JULEKONSERT!
►  oktober (2)
Snipp, snapp, snute så var eventyret over
Eventyrstund
►  juni (1)
GOD SOMMER
►  mai (1)
Gratulerer med dagen!
►  april (1)
NM er over, men lenge igjen av sesongen
►  mars (2)
Snart pakket og klar…
Nå er det like før…
►  2016 (33)
►  desember (4)
►  november (2)
►  oktober (1)
►  september (3)
►  august (2)
►  juni (1)
►  mai (6)
►  april (1)
►  mars (7)
►  februar (3)
►  januar (3)
►  2015 (15)
►  desember (2)
►  november (1)
►  oktober (2)
►  august (2)
►  juni (1)
►  mai (3)
►  mars (2)
►  januar (2)
►  2014 (10)
►  desember (1)
►  oktober (2)
►  august (1)
►  mai (1)
►  april (2)
►  mars (2)
►  januar (1)
►  2013 (6)
►  november (2)
►  mai (1)
►  mars (1)
►  februar (1)
►  januar (1)
Fantastisk AS-tema. Drevet av Blogger.